શંકરાચાર્યની કથા ખૂબ મજાની છે. શંકર નદીમાં સ્નાન કરવા ગયા હતા. અને એક મગરે તેમનો પગ પકડી લીધો. મા કિનારા પર ચીસો પાડીને આક્રંદ કરે છે કે મારા દીકરાને બચાવો. પરંતુ આવી સ્થિતિમાં કોણ બચાવવા જાય ? શંકરે માને કહ્યું-'હવે એક જ ઉપાય છે. મા તું કહી દે કે જો હું બચી જઇશ તો મને સંન્યાસ લેવા દઇશ. તો પરમાત્માને પ્રાર્થના કરૃં. તો પછી બચવામાં કોઇ સાર છે. જો સંન્યાસ ન લેવાય તો ભલે મૃત્યુ થતું.' આવી સ્થિતિમાં કઇ મા આજ્ઞા ન આપે? ઓછામાં ઓછો બચશે તો ખરો. ભલે સંન્યાસી થઇને બચે. મા સામે બે જ વિકલ્પ હતા. મૃત્યુ અથવા સંન્યાસ !